Source: https://sportgalati.com/2018/11/csm-phoenix-csu-galati-inceput-cu-o.html
Timestamp: 2019-01-23 15:30:18+00:00

Document:
CSM Phoenix CSU Galați a început cu o victorie seria celor trei jocuri în șapte zile | SportGalati.com
Acasă Baschet CSM Phoenix CSU Galați a început cu o victorie seria celor trei...
CSM Phoenix CSU Galați a început cu o victorie seria celor trei jocuri în șapte zile
Echipa de baschet masculin CSM Phoenix CSU Galați a început seria celor trei meciuri în șapte zile cu o victorie. În etapa a V-a din Grupa C, LNBM, echipa gălățeană a învins cu scorul 93-48, în Capitală, echipa Agronomia București.
Gălățenii și-au conturat victoria în partea a doua a jocului. La pauza mare echipa gălățeană a intrat cu un avantaj de opt puncte, scor 38 – 30, după ce a câștigat primele două secvențe cu 20-14 și 18-16. În sfertul trei CSM Phoenix CSU s-am impus cu 31-12, iar ultimul parțial a fost adjudecat de gălățeni cu scorul 24 – 6.
Cel mai bun jucător al meciului a fost Vlad Corpodean cu 18 puncte și 14 recuperări. În double – double a încheiat jocul și Marko Perovic cu 13 puncte și 10 recuperări. Pentru CSM Phoenix CSU au mai marcat: Phillip Miller 18p, Radu Voinescu 15p, Nebojsa Dukity 11p, David Stan 8p, George Vlad 5p, Mihai Grecu 3p și Andrei Giangu două puncte. Pentru CSM Phoenix CSU Galați a mai jucat Alexandru Patko.
După cinci etape din Grupa C CSM Phoenix CSU Galați este pe locul doi în clasamentul din Grupa C cu 4/1 la general, la egalitate cu echipa de pe locul trei ACS Târgu Jiu. Pentru echipa gălățeană urmează o săptămână cu două jocuri, miercuri, 7 noiembrie, echipa gălățeană va juca pe teren propriu cu echipa Colegiului Național ”Aurel Vlaicu” București, urmând ca duminică, 11 noiembrie, să joace pe terenul celor de la CSM Focșani.
Articolul precedentGazdele victorioase majoritar în etapa a X-a din Liga a IV-a
Următorul articolViitorul Umbrărești a realizat scorul etapei a VIII-a în Liga a V-a. Vălmărenii s-au impus la scor la Vlădești

References: CSM 

CSM 
 CSM 
 CSM 
 CSM 
 CSM 
 CSM 
 CSM